text: Sydbank-direktør fejrer 25-års jubilæum
  29 november 2013 kl. 12.10
  Sydbanks administrerende direktør Karen Frøsig kan på søndag fejre, at hun har været i banken i 25 år.
  Karen Frøsig, der siden 2010 har været Sydbanks administrerende direktør, kan på søndag fejre, at hun har været en del af banken i 25 år.
  - Jeg er utrolig glad for og stolt af at have så lang en historie i Sydbank. Jeg føler på mange måder ? ligesom mange andre i banken - at Sydbank er min bank. Banken fylder meget i mit liv, og det er stadig en fornøjelse at gå på arbejde hver dag, siger Karen Frøsig.
  Karen Frøsig er uddannet jurist.
  Hun begyndte i finansverdenen i 1986. Først i Privatbanken, senere i Topdanmark.
  Ved Topdanmarks overtagelse af Aktivbanken i 1991 blev Karen Frøsig ansvarlig for Aktivbankens juridiske funktion.
  Da Aktivbanken i 1994 blev overtaget af Sydbank, fulgte Karen Frøsig med til Sydbanks hovedsæde i Aabenraa, hvor hun året efter blev leder af bankens juridiske afdeling. Både før sin første ansættelse og sideløbende med arbejdet i finanssektoren har Karen Frøsig undervist, dels på Århus Universitet, dels på Bankskolen.
  Karen Frøsig blev 1. maj 2008 det første kvindelige direktionsmedlem i bankens historie, og hun overtog det overordnede ansvar for den daglige ledelse som administrerende direktør i i sommeren 2010.
  